Vytis (ginklas)

Vytis – lietuviškas pistoletas-kulkosvaidis, sukurtas XX a. 10 dešimtmečio pradžioje. Ginklo autorius, konstruktorius – tuometinis Krašto apsaugos departamento „Vytis“ ginklų baro viršininkas Algirdas Petrusevičius. Ginklas buvo specialiai sukurtas partizaniniam karui. Gamintas valstybinėje eksperimentinėje įmonėje „Vytis“ iki 1993 m. (pasikeitus valdžiai, LDDP valdymo laikotarpiu ginklo gamyba buvo nutraukta).

 Variantai 
Vytis-1 buvo eksperimentinis ginklas, pagamintas 9x18 mm Makarov šoviniui, nes kitokių tais laikais Lietuvoje buvo sunku gauti. Šios modifikacijos pistoletas kulkosvaidis neišliko.

Vytis-2 – patobulintas Vytis-1 variantas, naudojęs tuos pačius 9x18 mm Makarov šovinius. Jais buvo ginkluota garbės sargybos kuopa.

Vytis-3 – Vytis-2 modifikacija, skirta šaudyti 9x19 mm Parabellum šoviniais. Išoriškai nesiskiria nuo Vytis-2.

Techninėse charakteristikose buvo nurodoma, kad dėtuvės talpa yra 32 šoviniai, bet į jas tilpdavo ir 34, o stipriau paspaudus buvo įmanoma sutalpinti 36 šovinius.

 Nuorodos 

 Interviu su automato kūrėju Algirdu Petrusevičiumi 

Kategorija:Pistoletai kulkosvaidžiai
Kategorija:Lietuvos karo technika
Kategorija:Lietuvos ginklai